*259. számú előterjesztés*

Bát-Kom 2004. Kft. szerződéseinek meghosszabbítása

|  |
| --- |
| **Előterjesztő:** Pap Péter ügyvezető  **Készítette** : Pap Péter ügyvezető    **Törvényességi ellenőrzést végezte:** ---------------------- |

**Tisztelt Képviselő- testület!**

A Bát- Kom 2004 Kft. ügyvezetője kezdeményezte a Kft. közfeladat ellátási szerződésének az egy hónappal történő meghosszabbítását, tekintettel arra, hogy ezen szerződés időtartama 2020. december 31. napjával lejárna. Beadványában foglaltak szerint a Kft. 2021. évi üzleti tervének elkészítésére a megalapozó központi jogszabályok hiányában jelenleg nincs lehetőség.

Javasoljuk a Kft. működőképességének biztosítása érdekében a Kft. közfeladat ellátási szerződése és Tanuszoda üzemeltetési szerződése esetén is 2021. január hónapra a szerződésekben a 2020. évre megállapított kompenzáció összegének 1/12-ed része biztosítását.

A közfeladat ellátási szerződés időtartamának meghosszabbítását és mindkét szerződés tekintetében a január hónapra eső kompenzáció összegét tartalmazó szerződés módosítások az előterjesztés mellékletét képezik. Javasoljuk az alábbi határozati javaslatok elfogadásával a szerződés módosítások jóváhagyását.

**1.sz. H a t á r o z a t i j a v a s l a t :**

**a BÁT-KOM 2004 Kft. közfeladat ellátási szerződésének VIII. sz. módosítására**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere:

1. a BÁT-KOM 2004 Kft. és az Önkormányzat között létrejött Közfeladat-ellátási szerződés VIII. számú módosítását a határozat melléklete szerinti tartalommal jóváhagyja,
2. az a) pontban foglalt szerződés módosítással érintett 6.605.833 Ft összeget az önkormányzat 2021. évi költségvetése terhére biztosítja.

*Határidő:* 2020. december 31.

*Felelős:* Dr. Bozsolik Róbert polgármester

*(a szerződés aláírásáért)*

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda

**2. sz. H a t á r o z a t i j a v a s l a t :**

**a BÁT-KOM 2004 Kft. vel kötött Tanuszoda üzemeltetési szerződés IV. sz. módosítására**

Bátaszék Város Önkormányzata Képviselő-testületének - a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere:

1. a BÁT-KOM 2004 Kft. és az Önkormányzat között létrejött Tanuszoda üzemeltetési szerződés IV. számú módosítását a határozat melléklete szerinti tartalommal jóváhagyja,
2. az a) pontban foglalt szerződés módosítással érintett 3.510.917 Ft összeget az önkormányzat 2021. évi költségvetése terhére biztosítja.

*Határidő:* 2020. december 31.

*Felelős:* Dr. Bozsolik Róbert polgármester

*(a szerződés aláírásáért)*

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

Bátaszéki KÖH városüz.-i iroda